Tadashi Hamada

Tadashi Hamada oli fiktiivinen hahmo Walt Disneyn elokuvassa Big Hero 6. Häntä näyttelee englanniksi Daniel Henney ja suomeksi Roope Salminen. Tadashi oli etnisesti japanilainen.http://www.awn.com/animationworld/book-review-art-big-hero-6  Elokuvassa Tadashi on San Fransokyon teknologian instituutin opiskelija, ja Baymaxin tekijä ja elokuvan toisen päähenkilön, Hiro Hamadan isoveli. https://web.archive.org/web/20141204125555/https://www.bloomberg.com/news/2014-10-31/-big-hero-6-turns-godzilla-into-lovable-disney-robot.html 

Tadashi Hamada on elokuvan Big Hero 6 sivuhahmoja ja häntä näytetään vain elokuvan alussa. Tadashi opiskelee teknologiaa SFIT:ssa ja on älykäs ja lahjakas, mitä tulee robotteihin. Tadashin tunnetuin robotti on sairaanhoitoon kehitetty Baymax. Tadashin rooli elokuvassa on kuitenkin lopulta melko suuri, sillä hän on Hiron isoveli sekä mentori ja patistaa näin ollen veljeään lopettamaan rikolliset robottitaistelut San Fransokyon alamaailman pimeillä kujilla ja suuntaamaan uskomattoman älykkyytensä johonkin hyödyllisempään. Tadashi on luonteeltaan erittäin lempeä, empaattinen, humoristinen ja kiltti. Hiron perheen ainoana vanhempana miespuolisena henkilönä Tadashi oli miehen mallina pikkuveljelleen, joka usein ajautuu vaikeuksiin luvattomien robottitaistelujen ja osittain myös älykkyytensä takia. Heidän vanhempiensa kuoltua Tadashi tuntee velvollisuudekseen huolehtia pikkuveljestään ja Cass-tädistään, jonka luona Hiro ja Tadashi asuvat. Tadashi kuolee tulipalossa pelastaessaan opettajaansa professori Gallaghania. Myöhemmin elokuvassa selviää, että Gallaghan lavasti kuolemansa ja Tadashi kuoli turhaan. Hiro raivostuu Gallaganille ja käskee Baymaxin tuhota tämän. Hiro vihaa Gallaghania ja syyttää tätä Tadashin kuolemasta. Sarjakuvissa Tadashi kuvaillaan 21-vuotiaaksi. Elokuvan Tadashin täytyy olla ainakin 18, sillä hän joutuu aikuisten selliin pelastaessaan Hiroa gangstereilta.

 Lähteet 

Luokka:Marvel-universumin supersankarit